Distrikto Antaŭpomerio-Greifswald

La distrikto Antaŭpomerio-Greifswald (germane Landkreis Vorpommern-Greifswald) estas parto de la federacia lando Meklenburgo-Antaŭpomerio, en la nordoriento de Germanio, borde de la Balta Maro. Administra centro estas la urbo Greifswald. La distrikto havas areon de 3 927 km², kaj fine de la jaro 2010 ĝia nuna teritorio havis 245 733 loĝantojn. Oriente ĝi limas al Pollando. La administra unuo ekestis la 4-an de septembro 2011 el la antaŭaj distriktoj Orienta Antaŭpomerio kaj Uecker-Randow, la ĝis tiam eksterdistrikta urbo Greifswald kaj la komunumaroj Amt Jarmen-Tutow kaj Amt Peenetal/Loitz de la antaŭa distrikto Demmin. Administra centro de la nova distrikto difiniĝis la urbo Greifswald, kvankam komence ankaŭ konsideriĝis la geografie pli centra, sed laŭ nombro de loĝantoj pli malgranda urbo Anklam. La saman tagon la loĝantoj de la nova distrikto balote voĉdonis pri la estonta nomo de sia distrikto: la nomo "Vorpommern-Greifswald" gajnis kontraŭ la alternativo "Ostsee-Haffkreis Vorpommern", do "baltmaro-laguna distrikto Antaŭpomerio". Urbaj kaj neurbaj komunumoj (nombro de loĝantoj je la 31-a de decembro 2022) Urbaj kaj neurbaj komunumoj sen aparteno al komunumaro: Anklam, hansa urbo (12288) Greifswald, hansa urbo (59282) Heringsdorf (8443) Pasewalk, urbo * (9948) Strasburg (Uckermark), urbo (4553) Ueckermünde, urbo (8472) komunumaro kun membraj urbaj kaj neurbaj komunumoj: * administra sidejo de komunumaro Teritoriaj ŝanĝiĝoj komence de la jaro 2012 malfondo de la komunumoj Buddenhagen kaj Hohendorf - integrigo en la komunumon Wolgast (la 1-an de januaro 2012) malfondo de la komunumo Düvier - integrigo en la komunumon Loitz (la 1-an de januaro 2012) malfondo de la komunumo Neuendorf A - integrigo en la komunumon Ducherow (la 1-an de januaro 2012) malfondo de la komunumo Neuendorf B - integrigo en la komunumon Spantekow (la 1-an de januaro 2012) malfondo de la komunumo Putzar - integrigo en la komunumon Boldekow (la 1-an de januaro 2012) malfondo de la komunumoj Damerow kaj Züsedom - integrigo en la komunumon Rollwitz (la 1-an de januaro 2012) malfondo de la komunumoj Blumenhagen kaj Klein Luckow - integrigo en la komunumon Jatznick (la 1-an de januaro 2012) Notoj Eksteraj ligiloj oficiala retaj paĝoj de la distrikto, germanlingvaj